The Doors

**The Doors** bola legendárna americká rocková skupina, ktorá vznikla v roku 1965 v Los Angeles, preslávená tým, že vyniesla hudbu undergroundu z podzemia na výslnie. Ide o umelecky výnimočnú a jednu z historicky najvýznamnejších formácií rockovej hudby, ktorá svojou produkciou ovplyvnila mnoho umelcov v ďalšej histórii tejto hudobnej sféry.

## História skupiny
Pre vznik skupiny sa stalo základom stretnutie Jima Morrisona s Rayom Manzarekom v roku 1965. Názov *Doors* bol inšpirovaný esejou o drogách s názvom *Dvere vnímania* (*The Door Of Perception*) od Aldousa Huxleyho. Toho inšpiroval výrok Williama Blakea: 

Debutový album nesúci prostý názov *[[The Doors (album)|The Doors]]*, vyšiel v januári roku 1967. Dodnes je považovaný za najobjavnejší a umelecky najpresvedčivejší. Morrisonov sugestívny a charizmatický spev spolu s psychedelickou existenciálnou poéziou textov, oduševnený zvuk Manzarekových klávesov a jazzovo nápaditá kresba gitarových riffov Robbyho Kriegera okamžite zasiahla a ovplyvnila celú generáciu poslucháčov rockovej hudby a nemožno spochybniť aj istý vplyv na najrôznejšie hnutia, prelievajúce sa z amerického kontinentu na európsky. 

Štýl a zvuk skupiny bol od začiatku úplne originálny. Ďalšie albumy *[[Strange Days]]* a *[[Waiting For The Sun]]* iba potvrdili vyzretosť a jedinečnosť ich hudby. 

Problémy v skupine nastali potom, čo Jim Morrison prepadol alkoholu a neskôr tiež drogám. Výsledkom bol neúspešný album *[[The Soft Parade]]* vydaný v roku 1969. Nasledujúci titul *[[Morrison Hotel]]* renomé kapely napravil iba málo, ale predsa len znovu zacítili svoju šancu. Morrisonovi sa podarilo vymaniť z drogovej závislosti a v roku 1971 sa skupina opäť dostala na vrchol. Vydala vynikajúci album *[[L.A.Woman]]*, so skladbami, medzi ktorými vyniká najmä „Riders On The Storm“.

Po tomto úspechu sa unavený Morrison uchýlil do Paríža, kde sa sústredil na písanie poézie. Tu však náhle 3. júla 1971 vo svojom byte umiera. Jeho smrť zostáva dosiaľ nevyjasnená, oficiálne bol ako príčina označený infarkt myokardu. Zvyšní členovia ešte stihli nahrať dva nie príliš úspešné albumy a potom sa rozpadli. Ray Manzarek vydal niekoľko sólových projektov, aby sa neskôr rozhodol pre producentskú dráhu, v ktorej pôsobil až do svojej smrti.

## Vplyv The Doors
The Doors boli jednou z najvýznamnejších amerických skupín 60.rokov a inšpirovali mnoho rockových umelcov: od Iggyho Popa v šesťdesiatych, cez Joy Division v sedemdesiatych až po Young Gods v osemdesiatych rokoch. 

## Diela o The Doors
*O skupine bol v roku 1991 natočený film *[[The Doors (film)|The Doors]]*, s režisérom Oliverom Stoneom. Jima Morrisona stvárnil Val Kilmer.
*V roku 2010 bol vydaný dokument *[[When You're Strange]]*. Ray Manzarek potvrdil, že táto snímka vyvracia veľa klamov v Stonovom filme a takisto že to je "pravdivý príbeh o Doors".

## Diskografia
* *[[The Doors (album)|The Doors]]*, Elektra, 1967
* *[[Strange Days]]*, Elektra/Warner Bros., 1967
* *[[Waiting for the Sun]]*, Elektra/Warner Bros., 1968
* *[[The Soft Parade]]*, Elektra/Warner Bros., 1969
* *[[Morrison Hotel]]*, Elektra/Warner Bros., 1970
* *[[Absolutely Live]]*, Elektra/Warner Bros., dvojalbum, 1970
* *[[13 (The Doors)|13]]*, (Elektra/Warner Bros.), 1970
* *[[L.A.Woman]]*, (Elektra/Warner Bros.), 1971
* *[[Other Voices]]*, 1971
* *[[Weird Scenes Inside The Gold Mine]], dvojalbum, 1972
* *Full Circle*, 1972
* *The Best Of The Doors*, 1973
* *An American Prayer*, 1978
* *Greatest Hits*, 1980
* *In Concert*, 1991
* *Soundtrack*, 1991
* *The Box Set*, 1999
* *Bright Midnight Records - Live In America*, 2000
* *Perception Box Set*, 2006
* *Live in Boston*, 2007
* *Live at the Matrix 1967'', 2008

## Externé odkazy
* Oficiálne stránky
* Stránky o skupine The Doors v češtine

## Iné projekty

## Referencie


Kategória:Hudobné skupiny z 1965
Kategória:Hudobné skupiny ukončené v roku 1973
Kategória:Bluesrockové hudobné skupiny
Kategória:Psychedelickorockové hudobné skupiny
Kategória:Hardrockové hudobné skupiny USA
Kategória:Hudobné skupiny z Kalifornie
Kategória:Hollywoodsky chodník slávy
Kategória:Štvorice v hudbe
Kategória:Trojice v hudbe